
 DR.31.3.2005 

 
 

60 

(iii) wujudkan pasukan memantau di sungai-sungai tersebut supaya 
ia cepat dapat dikesan yang terdiri mungkin daripada 
Kementerian  Pertanian, polis, tentera, Jabatan Parit dan 
Saliran, Kementerian Kesihatan, pejabat daerah, Kementerian 
Sains dan Inovasi yang mungkin boleh dilihat daripada satelit 
kita; dan 

(iv) mengharamkan sama sekali racun rumpai dan racun serangga 
yang boleh mencemarkan sungai walaupun baru-baru ini pada 
sesi yang lepas kita ada pindaan kepada Akta Racun Makhluk 
Perosak tetapi saya rasa penguatkuasaannya masih lagi 
berkurangan. 

Tuan Yang di-Pertua, saya berterima kasih kepada Kementerian Kemajuan Luar 
Bandar dan Wilayah... 

Tuan Nasaruddin bin Hashim:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat bagi Parit bangun di belakang. 

Tuan Baharum bin Mohamed:  Sila. 

Tuan Nasaruddin bin Hashim:  Terima kasih Tuan Yang di-Pertua, terima kasih 
Yang Berhormat bagi Sekijang.  Perkara yang dibangkitkan oleh Yang Berhormat bagi 
Sekijang ini merupakan satu masalah negara, pencemaran air sungai.  Hampir semua 
sungai di seluruh negara telah dicemari oleh pihak-pihak yang tidak bertanggungjawab dan 
saya berasa bangga di atas cadangan yang dibuat oleh Yang Berhormat bagi Sekijang, 
beberapa tindakan patut dikenakan kepada mereka yang mencemarkan sungai ini. 

Tetapi Yang Berhormat bagi Sekijang tadi tidak menyentuh langsung soal kempen 
menjaga sungai ini kerana kita tahu kempen menjaga sungai ini sedang dibuat, kita lihat di 
merata-rata di seluruh negara, “Cintailah Sungai Kita” dan sebagainya.  Tetapi yang 
menjadi masalahnya, Tuan Yang di-Pertua, Yang Berhormat bagi Sekijang, kempen yang 
kita buat ini tidak pernah berkesan.  Kempen tinggal kempen dan kita hanya melihat 
billboard itu dengan tidak ada perasaan untuk melaksanakan kempen itu bagi semua pihak. 

Timbalan Yang di-Pertua [Datuk Lim Si Cheng]:  Yang Berhormat bagi Parit, 
masa untuk Yang Berhormat bagi Sekijang ada lima minit lagi.   

Tuan Nasaruddin bin Hashim:  Okey, jadi Yang Berhormat bagi Sekijang, 
apakah kerana kempen ini salah tumpuannya atau kita menjalankan kempen kepada pihak 
atau target group yang salah.  Terima kasih. 

Tuan Baharum bin Mohamed:  Terima kasih kepada Tuan Yang di-Pertua.  Saya 
ingat saya tidak boleh jawab panjang. Sebenarnya tadi pun saya ada menyebut kempen 
yang dibuat oleh Jabatan Parit dan Saliran, “Cintailah Sungai Kita”.  Kita sama-samalah 
berkempen.  Saya sambung semula, Tuan Yang di-Pertua. 

Tuan Lau Yeng Peng:  Sekejap, sedikit. 

Timbalan Yang di-Pertua [Datuk Lim Si Cheng]:  Sila, Yang Berhormat bagi 
Puchong. 

Tuan Baharum bin Mohamed: Ada lagi. 

 Tuan Lau Yeng Peng:  Terima kasih.  Tadi saya mendengar ucapan daripada 
Yang Berhormat bagi Sekijang mengenai pencemaran sungai yang sekarang ini memang 
menjadi satu masalah yang serius kepada negara.  Tetapi bersediakah Yang Berhormat 
bagi Sekijang untuk mencadangkan kepada kerajaan supaya satu undang-undang atau 
satu akta diwujudkan supaya pengusaha-pengusaha ataupun kilang-kilang ataupun 
bangunan-bangunan perniagaan yang mencemarkan sungai-sungai ini dapat dihalang 
ataupun dirobohkan dengan satu cara yang tertentu supaya kebarangkalian untuk 
pencemaran air sungai itu dapat dikurangkan.  Bersediakah Yang Berhormat untuk 
mencadangkannya kepada kerajaan? 



60. (iii) wujudkan pasukan memantau di sungai-sungai tersebut supaya ia cepat dapat dikesan yang terdiri mungkin daripada Kementerian Pertanian, polis, tentera, Jabatan Parit dan Saliran, Kementerian Kesihatan, pejabat daerah, Kementerian Sains dan Inovasi yang mungkin boleh dilihat daripada satelit kita; dan. (iv) mengharamkan sama sekali racun rumpai dan racun serangga yang boleh mencemarkan sungai walaupun baru-baru ini pada sesi yang lepas kita ada pindaan kepada Akta Racun Makhluk Perosak tetapi saya rasa penguatkuasaannya masih lagi berkurangan. Tuan Yang di-Pertua, saya berterima kasih kepada Kementerian Kemajuan Luar Bandar dan Wilayah... Tuan Nasaruddin bin Hashim: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat bagi Parit bangun di belakang. Tuan Baharum bin Mohamed: Sila. Tuan Nasaruddin bin Hashim: Terima kasih Tuan Yang di-Pertua, terima kasih Yang Berhormat bagi Sekijang. Perkara yang dibangkitkan oleh Yang Berhormat bagi Sekijang ini merupakan satu masalah negara, pencemaran air sungai. Hampir semua sungai di seluruh negara telah dicemari oleh pihak-pihak yang tidak bertanggungjawab dan saya berasa bangga di atas cadangan yang dibuat oleh Yang Berhormat bagi Sekijang, beberapa tindakan patut dikenakan kepada mereka yang mencemarkan sungai ini. Tetapi Yang Berhormat bagi Sekijang tadi tidak menyentuh langsung soal kempen menjaga sungai ini kerana kita tahu kempen menjaga sungai ini sedang dibuat, kita lihat di merata-rata di seluruh negara, "Cintailah Sungai Kita" dan sebagainya. Tetapi yang menjadi masalahnya, Tuan Yang di-Pertua, Yang Berhormat bagi Sekijang, kempen yang kita buat ini tidak pernah berkesan. Kempen tinggal kempen dan kita hanya melihat billboard itu dengan tidak ada perasaan untuk melaksanakan kempen itu bagi semua pihak. Timbalan Yang di-Pertua [Datuk Lim Si Cheng]: Yang Berhormat bagi Parit, masa untuk Yang Berhormat bagi Sekijang ada lima minit lagi. Tuan Nasaruddin bin Hashim: Okey, jadi Yang Berhormat bagi Sekijang, apakah kerana kempen ini salah tumpuannya atau kita menjalankan kempen kepada pihak atau target group yang salah. Terima kasih. Tuan Baharum bin Mohamed: Terima kasih kepada Tuan Yang di-Pertua. Saya ingat saya tidak boleh jawab panjang. Sebenarnya tadi pun saya ada menyebut kempen yang dibuat oleh Jabatan Parit dan Saliran, "Cintailah Sungai Kita". Kita sama-samalah berkempen. Saya sambung semula, Tuan Yang di-Pertua. Tuan Lau Yeng Peng: Sekejap, sedikit. Timbalan Yang di-Pertua [Datuk Lim Si Cheng]: Sila, Yang Berhormat bagi Puchong. Tuan Baharum bin Mohamed: Ada lagi. Tuan Lau Yeng Peng: Terima kasih. Tadi saya mendengar ucapan daripada Yang Berhormat bagi Sekijang mengenai pencemaran sungai yang sekarang ini memang menjadi satu masalah yang serius kepada negara. Tetapi bersediakah Yang Berhormat bagi Sekijang untuk mencadangkan kepada kerajaan supaya satu undang-undang atau satu akta diwujudkan supaya pengusaha-pengusaha ataupun kilang-kilang ataupun bangunan-bangunan perniagaan yang mencemarkan sungai-sungai ini dapat dihalang ataupun dirobohkan dengan satu cara yang tertentu supaya kebarangkalian untuk pencemaran air sungai itu dapat dikurangkan. Bersediakah Yang Berhormat untuk mencadangkannya kepada kerajaan?.